Izotretinoin vedľajšie účinky
Dobrý deň,
dcéra 14ročná, užíva tretí mesiac ( od 7.10.2023) Beloretin 10mg, prvé 2 mesiace v poriadku.Ale asi od 10decembra máva cca 2-3 krát za týždeň závraty, ktoré trvajú aj 1,5hodiny. Tieto závraty začali zároveň po tom ako bola chorá. Môžu to byť vedľajšie účinky lieku?
Dobrý deň,
Ďakujeme za vašu otázku. Celková slabosť či závraty môžu byť prejavom anémie (málokrvnosť), ktorá patrí medzi veľmi časté vedľajšie účinky (môžu postihovať viac ako 1 z 10 osôb) lieku Beloretin. Uvádzané ťažkosti však môžu mať aj inú príčinu a nemusia súvisieť s užívaným liekom. Odporúčam sa však obrátiť na lekára, ktorý liek Beloretin predpísal a o vzniknutých ťažkostiach ho informovať. Lekár na základe závažnosti tohto stavu určí ďalší postup.
Prajem skorú úľavu do ťažkosti.
S pozdravom
Mgr. Tamara Jakúbeková